b'\n_START_ARTICLE_\nFerrari\n_START_SECTION_\n1929\xe2\x80\x931946\n_START_PARAGRAPH_\n\xc4\xaek\xc5\xabr\xc4\x97jas Enzo Ferrari niekada neplanavo gaminti automobili\xc5\xb3, kai suk\xc5\xabr\xc4\x97 Scuderia Ferrari (1929\xc2\xa0m.) ir paskirdamas j\xc4\x85 remti jaunuosius lenktynininkus i\xc5\xa1 Modenos miestelio. Ferrari pareng\xc4\x97 ir s\xc4\x97kmingai sudalyvavo lenktyn\xc4\x97se su Alfa Romeo automobiliais iki 1938\xc2\xa0m., kai \xc5\xa1i \xc4\xafk\xc5\xabr\xc4\x97 savo lenktynin\xc4\xaf padalin\xc4\xaf Alfa._NEWLINE_1940\xc2\xa0m. Enzo Ferrari pasimok\xc4\x99s ir suplanav\xc4\x99s kaip pritraukti mylim\xc4\x85j\xc4\x85 Scuderia \xc4\xaf savo lenktyninius bandymus, jis paliko Alfa. Kadangi tuo metu dar galiojo kontraktas, Scuderia trumpam tapo Auto Avio Costruzioni Ferrari, kuri gamino auto-detales bei aviacijos priedus. I\xc5\xa1 tikr\xc5\xb3j\xc5\xb3 Ferrari suk\xc5\xabr\xc4\x97 vien\xc4\x85 lenktynin\xc4\xaf automobil\xc4\xaf (\xe2\x80\x9eTipo 815\xe2\x80\x9c) per savo nelenktyniavimo laikotarp\xc4\xaf. Tai ir buvo pirmasis automobilis sukurtas Ferrari, kuris debiutavo 1940\xc2\xa0m. Mille Miglia lenktyn\xc4\x97se ir Antrojo Pasaulinio karo d\xc4\x97ka dalyvavo tik keliose lenktyn\xc4\x97se. 1943\xc2\xa0m. Ferrari persik\xc4\x97l\xc4\x97 \xc4\xaf Maranello, kur ir \xc5\xa1iuo metu yra kompanijos b\xc5\xabstin\xc4\x97. Gamykla 1944\xc2\xa0m. buvo subombarduota ir 1946\xc2\xa0m. atstatyta._NEWLINE_\xe2\x80\x9eScuderia Ferrari\xe2\x80\x9c pa\xc5\xbeod\xc5\xbeiui ver\xc4\x8diant i\xc5\xa1 ital\xc5\xb3 kalbos rei\xc5\xa1kia \xe2\x80\x9eFerrari arklid\xc4\x97s\xe2\x80\x9c, tod\xc4\x97l gamyklos emblema yra piestu pasistoj\xc4\x99s \xc5\xbeirgas. Perkeltine prasme \xc5\xa1is vardas ver\xc4\x8diamas kaip \xe2\x80\x9eKomanda Ferrari\xe2\x80\x9c.\n_START_SECTION_\nNuo 1947\xc2\xa0m. iki dabar\n_START_PARAGRAPH_\nPirmasis serijinis Ferrari automobilis buvo 1947\xc2\xa0m. pagamintas 125 S su 1,5 l V12 varikliu. Enzo nenoriai pagamino ir pardav\xc4\x97 \xc5\xa1iuos automobilius, kad padidint\xc5\xb3 Scuderia kapital\xc4\x85. Blizgan\xc4\x8dios, gra\xc5\xbeios, ry\xc5\xa1kios, \xc5\xa1ios greitos ma\xc5\xa1inos i\xc5\xa1kart \xc4\xafgavo daug teigiamos reputacijos. Enzo ir toliau nenoriai pardavin\xc4\x97jo savo automobilius, nes jis man\xc4\x97, kad dauguma perka tik d\xc4\x97l gero \xc4\xafvaizd\xc5\xbeio, o ne d\xc4\x97l \xc4\xafsp\xc5\xabding\xc5\xb3 parametr\xc5\xb3 ir pasirodym\xc5\xb3. Ferrari pasi\xc5\xbeym\xc4\x97jo savo stilingu dizainu, kur\xc4\xaf da\xc5\xbeniausiai k\xc5\xabr\xc4\x97 Pininfarina. \xc5\xa0ie automobiliai buvo skirti tiems, kurie yra turtingi, be to, jauni (arba jauni \xc5\xa1irdyse). Kiti dizaino namai taip pat bendradarbiav\xc4\x99 su Ferrari\xc2\xa0\xe2\x80\x93 Scaglietti, Bertone, Touring, Ghia ir Vignale._NEWLINE_1988\xc2\xa0m. kompanijos \xc4\xafk\xc5\xabr\xc4\x97jas Enzo Ferrari dirbo prie Ferrari F40 modelio i\xc5\xa1leidimo. Tai buvo paskutinis Ferrari modelis iki E. Ferrari mirties._NEWLINE_2004\xc2\xa0m. FIAT tur\xc4\x97jo 56\xc2\xa0% Ferrari akcij\xc5\xb3, Mediobanca 15\xc2\xa0%, Commerzbank 10\xc2\xa0%, Lehman Brothers 7\xc2\xa0% ir Enzo s\xc5\xabnus\xc2\xa0\xe2\x80\x93 Piero Ferrari 10\xc2\xa0%._NEWLINE_2008\xc2\xa0m. akcij\xc5\xb3 pasiskirstymas pasiskirst\xc4\x97 taip\xc2\xa0\xe2\x80\x93 85\xc2\xa0% atiteko FIAT grupei, JAE Mubadala kompanijai\xc2\xa0\xe2\x80\x93 5\xc2\xa0%, o antras Enzo Ferrari s\xc5\xabnus Piero tur\xc4\x97jo 10\xc2\xa0%._NEWLINE_2009\xc2\xa0m. gegu\xc5\xbe\xc4\x97s 17 dien\xc4\x85 aukcione buvo parduotas 1957\xc2\xa0m. Ferrari 250 Testa Rossa modelis, u\xc5\xbe kur\xc4\xaf pirk\xc4\x97jas sumok\xc4\x97jo 12,1 milijon\xc5\xb3 JAV doleri\xc5\xb3. Tuo metu tai buvo brangiausiai parduotas automobilis pasaulyje aukcione. \xc5\xa0iuo metu \xc5\xa1is rekordas priklauso Bugatti Atlantic modeliui, u\xc5\xbe kur\xc4\xaf aukcione buvo sumok\xc4\x97ti 28 milijonai JAV doleri\xc5\xb3._NEWLINE_2010\xc2\xa0m. lapkrit\xc4\xaf FIAT prane\xc5\xa1\xc4\x97, kad susigr\xc4\x85\xc5\xbeina 5\xc2\xa0% kompanijos akcij\xc5\xb3 i\xc5\xa1 Mubadala kompanijos._NEWLINE_2012 m. rugs\xc4\x97jo 15 d. Silverstouno trasoje buvo surinkti 964 Ferrari automobiliai (kartu verti 162 milijon\xc5\xb3 doleri\xc5\xb3), kurie apva\xc5\xbeiavo tras\xc4\x85 ir pasiek\xc4\x97 pasaulio rekord\xc4\x85._NEWLINE_2014 m. spalio 29 d. Fiat Chrysler Automobiles prane\xc5\xa1\xc4\x97 apie planus atskirti Ferrari kompanij\xc4\x85 siekiant didesnio \xc5\xa1io vardo populiarumo. Tais pa\xc4\x8diais metais i\xc5\xa1 kompanijos vadovo pareig\xc5\xb3 pasitrauk\xc4\x97 23 metus jai vadovav\xc4\x99s Luca Cordero di Montezemolo. Naujuoju Ferrari vadovu paskirtas Sergio Marchionne._NEWLINE_2018 m. liep\xc4\x85 kompanijos vadovu tapo John Elkann, kai d\xc4\x97l sveikatos problem\xc5\xb3 pasitrauk\xc4\x97 S. Marchionne. Pastarasis 2018 m. liepos 25 d. d\xc4\x97l sveikatos komplikacij\xc5\xb3 mir\xc4\x97.\n_START_SECTION_\nFormul\xc4\x97 1\n_START_PARAGRAPH_\nEnzo Ferrari tikroji aistra buvo lenktyn\xc4\x97s. Scuderia prad\xc4\x97jo kaip nepriklausoma lenktyninink\xc5\xb3 ir bolid\xc5\xb3 r\xc4\x97m\xc4\x97ja, bet netrukus tapo Alfa Romeo padaliniu. Po pasitrukimo i\xc5\xa1 Alfa, ji prad\xc4\x97jo kurti savo automobilius. Pirmasis Ferrari komandos pasirodymas buvo Europos Grand Prix trasoje po antrojo pasaulinio karo._NEWLINE_Scuderia prad\xc4\x97jo dalyvauti Formul\xc4\x97s 1 pasaulio \xc4\x8dempionate nuo pat jos egzistavimo prad\xc5\xbeios. Jos\xc3\xa9 Froil\xc3\xa1n Gonz\xc3\xa1lez buvo pirmasis pilotas i\xc5\xa1kovoj\xc4\x99s pergal\xc4\x99 1951\xc2\xa0m. Did\xc5\xbeiosios Britanijos Grand Prix. Po met\xc5\xb3 Alberto Ascari pirmasis i\xc5\xa1kovojo \xc4\x8dempiono titul\xc4\x85 su Ferrari. Ferrari yra pati seniausia komanda Formul\xc4\x97s 1 pasaulio \xc4\x8dempionate, taip pat ir s\xc4\x97kmingiausia. Komanda i\xc5\xa1kovojo po 15 asmenin\xc4\x97s \xc4\xafskaitos \xc4\x8dempion\xc5\xb3 titul\xc5\xb3 (1952\xe2\x80\x931953, 1956, 1958, 1961, 1964, 1975, 1977, 1979, 2000\xe2\x80\x932004, 2007) ir 16 komandin\xc4\x97s konstruktori\xc5\xb3 \xc4\xafskaitos \xc4\x8dempion\xc5\xb3 titul\xc5\xb3 (1961, 1964, 1975\xe2\x80\x931977, 1979, 1982\xe2\x80\x931983, 1999\xe2\x80\x932004, 2007, 2008), 221 Grand Prix pergales, surinko 6 736 27 ta\xc5\xa1kus, 207 pirmosios starto vietos, 230 grei\xc4\x8diausi\xc5\xb3 rat\xc5\xb3, dalyvavo 890 etapuose (iki 2015 m. sezono)._NEWLINE_\xc5\xbdymiausi lenktynininkai: Tazio Nuvolari, Juan Manuel Fangio, Alberto Ascari, Phil Hill, Mike Hawthorn, John Surtees, Niki Lauda, Jody Scheckter, Gilles Villeneuve, Nigel Mansell, Alain Prost, Michael Schumacher, Kimi Raikkonen, Felipe Massa, Fernando Alonso, Rubens Barrichello, Sebastian Vettel.\n_START_SECTION_\n24 val. Le Mano lenktyn\xc4\x97s\n_START_PARAGRAPH_\nFerrari dalyvauja ir 24 val. Le Mano lenktyn\xc4\x97se. \xc5\xa0iose lenktyn\xc4\x97se pergales italai \xc5\xa1vent\xc4\x97 1949, 1954, 1958, 1960\xe2\x80\x931964 ir 1965\xc2\xa0m.\n_START_SECTION_\nHerbas\n_START_PARAGRAPH_\n\xc5\xbdymusis Ferrari komandos simbolis yra juodas piestu stovintis \xc5\xbeirgas geltoname skydo formos fone, da\xc5\xbenai su raid\xc4\x97mis S F rei\xc5\xa1kian\xc4\x8diomis Scuderia Ferrari (itali\xc5\xa1kai Ferrari arklid\xc4\x97) ir trimis juostomis vir\xc5\xa1uje (\xc5\xbealia-balta-raudona) \xc5\xbeymin\xc4\x8diomis nacionalin\xc4\x99 Italijos v\xc4\x97liav\xc4\x85. Serijiniai automobiliai turi sta\xc4\x8diakampio formos \xc5\xbeenkliuk\xc4\x85 ant variklio gobtuvo._NEWLINE_Pana\xc5\xa1us herbas\xc2\xa0\xe2\x80\x93 juodas \xc5\xbeirgas geltoname fone yra ir \xc5\xa0tutgarto miesto herbe, Vokietijoje. Ten kil\xc4\x99 tokie koncernai kaip Mercedes-Benz ir am\xc5\xbeini Ferrari konkurentai Porsche, kurie savo herbe taip pat turi \xc5\xa0tutgarto simbol\xc4\xaf savo emblemoje._NEWLINE_1923 bir\xc5\xbeelio 17 d. Enzo Ferrari laim\xc4\x97jo lenktynes Savio trasoje, Ravenoje, kur sutiko graf\xc4\x85 Fran\xc4\x8desk\xc4\x85 Barak\xc4\x85, legendin\xc4\xaf oro paj\xc4\x97g\xc5\xb3 didvyr\xc4\xaf pirmajame pasauliniame kare, kuris m\xc4\x97go pai\xc5\xa1yti \xc5\xbeirgus ant savo l\xc4\x97ktuvo \xc5\xa1on\xc5\xb3. Grafas pasi\xc5\xabl\xc4\x97 Enzo naudoti \xc5\xa1\xc4\xaf \xc5\xbeirg\xc4\x85 ir ant jo gaminam\xc5\xb3 automobili\xc5\xb3, kuris jam garantuotai tur\xc4\x97jo atne\xc5\xa1ti s\xc4\x97km\xc4\x99. \xc5\xa0iek tiek pakeit\xc4\x99s logotipo vaizd\xc4\x85\xc2\xa0\xe2\x80\x93 pak\xc4\x97l\xc4\x99s \xc5\xbeirgo uodeg\xc4\x85, vietoj balto panaudoj\xc4\x99s gelton\xc4\x85 fon\xc4\x85 (Modenos miesto spalv\xc4\x85)\xc2\xa0\xe2\x80\x93 Enzo Ferrari naudojo \xc5\xa1\xc4\xaf \xc5\xbeirg\xc4\x85 kaip Ferrari simbol\xc4\xaf. Piestu pasistoj\xc4\x99s \xc5\xbeirgas dabar yra oficilus Ferrari prekinis \xc5\xbeenklas._NEWLINE_\xc5\xa0is \xc5\xbeirgas ne visada buvo naudojamas tik kaip Ferrari \xc5\xbeenklas: Fabio Taglioni j\xc4\xaf naudojo ant savo Ducati motocikl\xc5\xb3. Ta\xc4\x8diau auganti Ferrari \xc5\xa1lov\xc4\x97 Ducati privert\xc4\x97 atsisakyti \xc5\xa1io simbolio._NEWLINE_Kitos kompanijos da\xc5\xbenai naudoja pana\xc5\xa1ius \xc5\xbeenklus. Viena j\xc5\xb3, Austrijos kompanija pavadinimu \xe2\x80\x9eAvanti\xe2\x80\x9c. Ji \xc5\xa1alia savo pavadinimo naudoja beveik identi\xc5\xa1k\xc4\x85 \xc5\xbeirg\xc4\x85 kaip ir Ferrari.\n_START_SECTION_\nRaudona spalva\n_START_PARAGRAPH_\nNuo pat tre\xc4\x8diojo XX a. de\xc5\xa1imtme\xc4\x8dio ital\xc5\xb3 lenktyniniai automobiliai Alfa Romeo, Maserati ir v\xc4\x97liau Ferrari bei Abarth buvo (da\xc5\xbenai b\xc5\xabna ir dabar) nuda\xc5\xbeyti raudonai (Rosso Corsa). Tai buvo \xc4\xafprastin\xc4\x97 nacionalin\xc4\x97 Italijos lenktyni\xc5\xb3 spalva. V\xc4\x97liau \xc5\xa1i spalva buvo priimta ir FIA._NEWLINE_Spalva nebuvo skiriama pagal pagaminimo \xc5\xa1al\xc4\xaf ar lenktynininko tautyb\xc4\x99, bet pagal automobilio komandos valstyb\xc4\x99, kuriai jis atstovaudavo. Pavyzd\xc5\xbeiui, geltonas Ferrari 156 dalyvavo 1961\xc2\xa0m. Belgijos Grand Prix, tuo pat metu va\xc5\xbeiuojant ir trims raudoniems Ferrari 156._NEWLINE_\xc5\xa0ias nacionalines spalvas daugiausiai pakeit\xc4\x97 at\xc4\x97j\xc4\x99 r\xc4\x97m\xc4\x97jai 1968\xc2\xa0m., bet netaip kaip kitos komandos, Ferrari visada likdavo i\xc5\xa1tikima raudonai spalvai. Ta\xc4\x8diau rudonumo atspavis kito da\xc5\xbenai. Nuo 1996\xc2\xa0m. Ferrari F1 bolidai da\xc5\xbeomi \xc5\xa1viesesne, beveik oran\xc5\xbeine, raudona spalva, tai buvo daroma tam, kad geriau atrodyt\xc5\xb3 tabako reklama ant bolido._NEWLINE_\xc4\xaedomu, kad Ferrari laim\xc4\x97jo 1964\xc2\xa0m. pasaulio \xc4\x8dempionat\xc4\x85 su John\xe2\x80\x99u Surtees\xe2\x80\x99u nugal\xc4\x97dami paskutiniuosius du etapus, kai Ferrari buvo nuda\xc5\xbeytas balta-m\xc4\x97lyna spalva tod\xc4\x97l, kad \xc5\xa1is Ferrari atstovavo ne ital\xc5\xb3 gamintoj\xc5\xb3 komand\xc4\x85, bet amerikie\xc4\x8di\xc5\xb3 NART.'